Teodora Arsenović
{

Teodora Arsenović, rođena Boberić (23. decembar 1885, Vranjevo, Kraljevina Srbija — 18. oktobar 1960, Beograd, FNRJ) je bila srpska i jugoslovenska glumica.

Teodora je pedeset godina glumila u Narodnom pozorištu u Beogradu, od 1906. do 1956. godine. Bila je istaknuti nosilac glavnih uloga u popularnim komadima sa pevanjem, kao što su Koštana, Tašana, Čučuk Stana. Smatra se jednom od tri najvoljenije Koštane u istoriji srpskog teatra. Značajna je i kao pionir opere Narodnog pozorišta, jer je otpevala prvu Karmen, Acučenu u Trubaduru, kao i Suzuki u operi Madam Baterflaj. Formalno obrazovanje kao glumica i pevačica nije imala. Proslavljene uloge u dramskom repertoaru odigrala je kao Maša u Živom lešu, Elmira u Tartifu, Mara Nikšina Beneša u Sutonu, Baka Eugenija u Drveće umire uspravno, itd.

Svoj glumački doprinos dala je i prvim balkanskim igranim filmovima iz 1911. godine, u Karađorđu ulogom Jelene, a u filmu Ulrih Celjski i Vladislav Hunjadi igravši Mariju Gorjanski.

Teodora je bila istaknuti radio-pevač na talasima Radio Beograda. Najviše i najradije je nastupala uz orkestar Vlastimira Pavlovića Carevca. Narodne pesme je snimala za vodeće svetske izdavačke kuće kao što su Odeon, Edison Bell i His master's voice. 

Za svoj umetnički rad nagrađena je Ordenima Svetog Save IV i V reda, Ordenima rada I i II reda,  od bugarskog kralja Borisa Trećeg Narodnim ordenom za građanske zasluge, a od strane kralja Aleksandra Karađorđevića je nagrađena skupocenim prstenom.

Umrla je 18. oktobra 1960. godine u Beogradu. Sahranjena je uz supruga na Novom groblju.

Filmografija 

|- style="background:Lavender; text-align:center;"
|-
| 1911. || Karađorđe || Jelena - žena Karađorđa
|-
| 1911. || Ulrih Celjski i Vladislav Hunjadi || Marija Gorjanski
|-
| 1922. || Tragedija naše dece ||
|-
| 1959. || Vrata ostaju otvorena || 
|}

Spoljašnje veze 
 
 Izložba o Teodori Boberić: Prva Karmen naše opere („Večernje novosti“, 19. mart 2016)
 Otvaranje izložbe o glumici Teodori Boberić Arsenović 17. marta u Muzeju Narodnog pozorišta [http://www.narodnopozoriste.rs/otvaranje-izlozbe-o-glumici-teodori-boberic-arsenovic-17-marta-u-muzeju-narodnog-pozorista 

Srpske pozorišne glumice
Srpske filmske glumice
Biografije, Bečej
Jugoslavenske teatarske glumice
Jugoslavenske filmske glumice